
ΕΦΗΜΕΡΙΙ 



ΤΗΣ ΚΥΒΕΡΝΗΣΕΙ!! 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

17 ΙΑΝΟΥΑΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

10 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή «Κάτω Πατησίων» Αθηνών 
και που απαλλοτριώθηκε υπέρ και με δαπάνη του Ο.Σ.Κ., με 
σκοπό την ανέγερση διδακτηρίου του «79ου Δημ. Σχολ. Αθη¬ 
νών». . ... ^ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Γλυ¬ 
φάδας (Ν. Αττικής)... 2 

• 1 

ΑΠΟΦΑΣΕΙΣ 

Αναθεώρηση του ρυμοτομικού σχεδίου Κορίνθου (Ν. Κορινθίας) και 


καθορισμός όρων και περιορισμών δόμησης αυτού. 3 

ιτηγοριοποίηση και καθορισμός ορίων, όρων και περιορισμών δό¬ 
μησης στους οικισμούς Βλάτος και Ρογδιάς της Κοιν. Βλάτους 
της επαρχίας Κισάμου του Ν. Χανιών. 4 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ, Γ1/Φ53078/18684 (1) 

Ειδοποίηση. για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή «Κάτω Πατησίων» Αθηνών και 
που απαλλοτριώθηκε υπέρ και με δαπάνη του Ο.Σ.Κ., με σκοπό την 
ανέγερση διδακτηρίου του «79ου Δημ. Σχολ. Αθηνών». 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30, ειδοποιεί ότι 'σύμφωνα με την Π7405/2141/ 
17.11.86 (ΦΕΚ 1212/Δ/30.12.86) κοινή απόφαση των Υπουργών 
Παιδείας και θρησκευμάτων και Οικονομικών, για την κήρυξη ανα¬ 
γκαστικής αΛαλλοτρίωσης, υπέρ και με δαπάνη του Ο.Σ.Κ. έκτασης 
εμβαδού 2161 μ 2 (και σύμφωνα με το οριστικό διάγραμμα του κτημα- 
τογράφου 2161,20 μ 2 ) που βρίσκεται στην περιοχή «Κάτω Πατησίων» 
Αθηνών και μεταξύ των δρόμων Πάτμου και Καραβία και προορίζεται 
για την ανέγερση διδακτηρίου του 79ου Δημ. Σχολείου Αθηνών κατέ¬ 
θεσε στο Ταμείο Παρακαταθηκών και Δανείων υπέρ των δικαιούχων 
ιδιοκτητών την οριστική αποζημίωση που καθορίστηκε σύμφωνα με την 
4355/17.4.89 απόφαση του Εφετείου Αθηνών και εκδόθηκε το 942/ 
3.12.90 γραμμάτιο σύστασης παρακαταθήκης για ποσό 15.137.000 

δ ρχ· 

Αθήνα, 11 Δεκεμβρίου 1990 

Ο Πρόεδρος του Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

ΕΦΗΜΕΡΙΕ ΤΗΕ ΚΥΒΕΡ1ΜΗΣΕ0Σ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Λήμου Γλυφάδας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: · 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α"' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Τις αρ. πρωτ. 19065/3.4.1989 και 19083/21.3.1990 αιτή¬ 
σεις της Χαρίκλειας Κουτσούμπη. 

7. Την 277/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 70345/1990 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων για προέγκριση της σχετικής τεχνικής 
μελέτης, με πρότασή του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 25.4.1989 Π. Δ/γμα (Δ' 287) από 
βαρυνόμενο (ρυμοτομούμενο) ακίνητο που βρίσκεται εντός του ρυμοτο¬ 
μικού σχεδίου Δήμου Χαλανδρίου (Ν. Αττικής) και ειδικότερα στα υπ’ 
αριθ. 647 και 648 οικοδομικά τετράγωνα, για το οποίο έχει εκδοθεί ο 
1118/1990 σχετικός τίτλος δικαιώματος μεταφοράς συντελεστή δό¬ 
μησης στο όνομα Χαρίκλειας Κουτσούμπη, σε άλλο ακίνητο (ωφελού¬ 
μενο), που βρίσκεται εντός του ρυμοτομικού σχεδίου Δήμου Γλυφάδας 


(Ν. Αττικής) και ειδικότερα επί των οδών Ζέππου και Μπότσαρη (οικο¬ 
δομικό τετράγωνο 39), φερόμενο ως ιδιοκτησία Χαοίκλειας συζ. Γ. 
Κουτσούμπη, όπως το ωφελούμενο ακίνητο φαίνεΐαι αι στοιχεία. 
ΑΒΓΔΑ στο σχετικό πρωτότυπο διάγραμμα σε κλίμακα 1:600, που θε¬ 
ωρήθηκε από τον Προϊστάμενο της Διεύθυνσης Τοπογραβικων Εφαρμο¬ 
γών με την 77798/1990 πράξη του και που αντίτυπά του σε φωτοσμί¬ 
κρυνση δημοσιεύεται με το παρόν διάταγμα. 


2. Τα ειδικότερα στοιχεία πραγματοποίησης της μετόϊβοοας συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να’δβίιηθεΐ στο ωφε¬ 
λούμενο ακίνητο επιπλέον της επιτρεπομένης βάσει τίρν'ισχυόντων στην 
περιοχή όρων δόμησης 273,95 τ.μ. που αντιστοιχείτε·^64,95 τ.μ. του 
βαρυνομένου ακινήτου. - 

3. Τα ειδικότερα στοιχεία του ωφελουμένου ακινήτΟώάετά τη μετα¬ 
φορά είνοίι τα εξής: 

α, Εμβαδόν ακινήτου: 700,00 τ.μ. 

β. Ποσοστό κάλυψης: 28,2%. 

γ. Συντελεστής δόμησης: 1,191. 

δ. Μέγιστο επιτρεπόμενο ύψος του ανεγερθησομ&ΐόΐκκφίρίου: δέκα 
οκτώ (18,00) μέτρα. 


ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:10() πβυ θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 77798/1990 πράξη του και που αντίτυπό του σ» φώτοσμίκρυνση 
δημοσιεύεται με το παρόν διάταγμα. 


Άρθρο 2 

Ακυρώνεται ο 1118/1990 ονομαστικός τίτλος δο^^ματος μετα¬ 
φοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από ^$ημ0σίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του · παρόντος.·διατάγμα¬ 
τος. 1 

Αθήνα, 8 Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗ^ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΟΡΟΤΑΞΙΑΣ ΚΑΙ ΔΗΜΟΣΙΟΝ,ΕΡΓ»Τ' 

ΣΤΕΦΑΝΟΣ ΜΑΝΟΣ 


ίαμίταλίυβη μκ μβτα,φορα. βυι/τ^Χςδτη 



ιηνιο δεκενφρης 65 [<λιμΛ:.σι ^-*οο 

ΑΠΟΦΑΣΕΙΣ 

Α ρί θ. ΟΙΚ. 8796 (3) 

Αναθεώρηση του ρυμοτομικού σχεδίου Κορίνθου (Ν. Κορινθίας) και κα¬ 
θορισμός όρων και περιορισμών δόμησης αυτού. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. Δ/γματος της 17.7.1923 «περί σχεδίων πό¬ 
λεων κ.λπ.» όπως μεταγενέστερα τροποποιήθηκαν και συμπληρώθηκαν 
και ειδικότερα τα άρθρα 3, 9, 11, 29 και 70. 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6, 7, 8 και 9. 

3. Τις διατάξεις τθυ Α.Ν. 314/1968 (ΦΕΚ 47/Α) όπως τροποποι¬ 

ήθηκαν και συμπληρώθηκαν με το υπ’ αριθμ. 1018/1971 Ν. Δ/γμα 
(ΦΕΚ 220/Α) και με την παράγραφο 3 του άρθρου 34 του Ν. 1577/ 
1985 (ΦΕΚ 210/Α). ' 

4. Τις διατάξεις του Π. Δ/γματος 183/1986 «έγκρισή τροποποιή¬ 
σεων σχεδίων πόλεων και καθορισμός όρων και περιορισμών δόμησης 
από τους Νομάρχες» (ΦΕΚ 70/Α) και ειδικότερα το άρθρο 1. 

5. Γις υπ αριθμ. 190/1989 και 18/1990 γνωμοδοτήσεις του Δη¬ 
μοτικού Συμβουλίου Κορίνθου. 

_ 6. Την υπ’ αριθμ. 6/1990 γνωμοδότηση του Συμβουλίου Χωροτα- 
ξιας. Οικισμού και Περιβάλλοντος του Ν. Κορινθίας, αποφασίζουμε: 

Άρθρο 1 

Εγκρίνεται η αναθεώρηση του ρυμοτομικού σχεδίου Κορινθίας (Ν. 
Κορινθίας) και καθορίζονται οικοδομήσιμοι χώροι, οδοί, πεζόδρομοι, 
κοινόχρηστοι χώροι και χώροι πρασίνου, χώροι πρόνοιας, χώροι εκκλη- 
. <3 ' ια ?_! χώροι Δημοτικών Σχολείων, χώρος Πνευματικού Κέντρου, χώροι 
κτιρίων στάθμευσης, χώρος αναψυκτηρίου, χώρος Λιμενικού Ταμείου,' 
χώρος Εργατικών κατοικιών, χώρος αποθηκών, χώρος Λαογραφικού 
Μουσείου, χώρος Λέσχης Αξιωματικών Κορίνθου, χώρος Δημαρχείου 
και χώρος Δικαστικού Μεγάρου,^όπως φαίνεται στα δέκα (10) σχετικά 
πρωτότυπα διαγράμματα σε κλίμακα 1:1000, που θεωρήθηκαν από 
τον προϊστάμενο του Τμήματος Πολεοδομίας και Πολεοδομικών Εφαρ¬ 
μογών με την υπ’ αριθμ. 8796/1990 πράξη του και των οποίων 
ακριβή αντίγραφα θα αναρτηθούν για δέκα πέντε(15) ημέρες στον πί¬ 
νακα ανακοινώσεων του Τμήματος Πολεοδομίας και Πολεοδομικών 
Εφαρμογών Ν. Κορινθίας από τη δημοσίευση της απόφασης αυτής στην 
Εφημερίδα της Κυβερνήσεως για να λάβουν γνώση οι ενδιαφερόμε¬ 
νοι. 

Άρθρο 2 

Στο πρόσωπο των οικοπέδων, οικοδομημένων ή μη, που βρίσκονται ·. 
στο χώρο των εργατικών κατοικιών, επιβάλλεται προκήπιο πλάτους 
τεσσάρων (4), πέντε (5), έξι (6) μέτρων και μεταβλητού πλάτους τριών 
(3) έως επτά (7) μέτρων, τεσσάρων (4) έως πέντε (5) μέτρων, επτά (7) 
έως εννέα (9) μέτρων και έντεκα (11) έως δέκα πέντε (15) μέτρων, 
όπως φαίνονται σε ένα (1) διάγραμμα από δέκα (10) που μνημονεύονται 
στο άρθρο 1 της παρούσης. 

Άρθρο 3 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων των κειμένων εντός του ως 
άνω αναθεωρουμένου σχεδίου καθορίζονται κατά τομείς I, II και III, 
όπως φαίνονται στα ίδια διαγράμματα, ως κάτωθι: 

1) Τομέας 1 

Ο τομέας αυτός περικλείεται από τις οδούς Δαμασκηνού, Εθνικής 
Ανεξαρτησίας, Νοταρά, Εθνικής Αντίστασης, Γεωργίου Παπανδρέου, 
Στεφάνου, Θεοτόκη και Δαμασκηνού, όπως φαίνεται σε πέντε (5) από 
τα παραπάνω διαγράμματα. 

Τα οικόπεδα που έχουν πρόσωπο στις παραπάνω οδούς και βρίσκο¬ 
νται στον τομέα II έχουν τους όρους δόμησης του τομέα I. 
α) Ελάχιστο πρόσωπο δέκα (10) μέτρα. 

Ελάχιστο εμβαδόν διακόσια (200) τετρ. μέτρα, 
β) Κατά παρέκκλιση από το προηγούμενο εδάφιο θεωρούνται άρτια 
και οικοδομήσιμα οικόπεδα υφιστάμενα: 

α) προ της 13.10.1929 ημέρα δημοσιεύσεως του από 9.10.1930 Β. 
Διατάγματος «όροι δόμησης Κορίνθου» (ΦΕΚ 349/Α/1930) σε συν¬ 
δυασμό με τον Γ.Ο.Κ./1929 που δεν έχουν τα ανωτέρω ελάχιστα όρια ' 
πλην όμως έχουν: 

Ελάχιστο πρόσωπο τέσσερα (4) μέτρα 
Ελάχιστο, εμβαδόν τριάντα (30) τετρ. μέτρα 


β ) π Ρ°ί της 9.6.1973 ημέρα δημοσιεύσεως του Ν. Δ/γματος 8/ 
1973 «Περί Γ.Ο.Κ.» (ΦΕΚ 124/Α/1973) που δεν έχουν τα ανωτέρω 
ελάχιστα όρια πλην όμως έχουν: 

Ελάχιστο πρόσωπο έξι (6) μέτρα 
Ελάχιστο εμβαδόν εκατό (100) τετρ. μέτρα και 
γ) προ της 18.12.1985 ημέρα δημοσιεύσεως του Ν. 1577/1985 
«Περί Γ.Ο.Κ.» (ΦΕΚ 210/Α) που δεν έχουν τα ανωτέρω ελάχιστα 
όρια, αλλά εγγράφεται μέσα σ’ αυτά τα οικόπεδα κάτοχη κτιρίου με 
ελάχιστη επιφάνεια πενήντα (50) τετρ. μέτρα και ελάχιστη διάσταση πέ¬ 
ντε (5) μέτρα. 

γ) Μέγιστο ποσοστό κάλυψης των οικοπέδων εβδομήντα (70%) επί 
τοις εκατό της επιφανειάς τους. 

δ) Συντελεστής δόμησης δύο και τέσσερα (2,4). 
ε) Μέγιστο επιτρεπόμενο ύψος των κτιρίων δώδεκα (12) μέτρα, το 
οποίο προσαυξάνεται κατά ένα (1) μέτρο σε περίπτωση καταστημά¬ 
των. 

2) Τομέας II. 

α) Ελάχιστο πρόσωπο δέκα (10) μέτρα. 

Ελάχιστο εμβαδόν διακόσια (200) τετρ. μέτρα, 
β) Κατά παρέκκλιση από το προηγούμενο εδάφιο θεωρούνται άρτια 
και οικοδομήσιμα οικόπεδα υφιστάμενα προ της 9.6.1973 ημέρα δημο¬ 
σιεύσεως του Ν. Δ/γματος 8/1973 «περί Γ.Ο.Κ.» (ΦΕΚ 124/Α) που 
δεν έχουν τα ανωτέρω όρια πλην όμως έχουν: 

Ελάχιστο πρόσωπο οκτώ (8) μέτρα 
Ελάχιστο εμβαδόν εκατόν πενήντα (150) τετρ. μέτρα και 
γ) Μέγιστο ποσοστό κάλυψης των οικοπέδων εβδομήντα (70%) επί 
τοις εκατό της επιφάνειας τους. 

δ) Συντελεστής δομήσεως δύο και ένα (2,1). '■ 
ε) Μέγιστο επιτρεπόμενο ύψος ,των κτιρίων έντεκα (11) μέτρα, το 
οποίο προσαυξάνεται ένα (1) μέτρο σε περίπτωση καταστημάτων. 

3) Τομέας III (εργατικές κατοικίες). 

α) Αρτιότητα οικοπέδων: Αυτή καθορίζεται από το Π. Διάταγμα της 
10.3.1973 με θέμα «Επέκταση σχεδίου δια του καθορισμού χώρου για 
την ανέγερση εργατικών κατοικιών κ.λπ.» (ΦΕΚ 91/Δ/2.4.1973). 
β) Συντελεστής δομήσεως ένα (1). 

γ) Μέγιστο ποσοστό κάλυψης των οικοπέδων εξήντα (60%) επί τοις ° 
εκατό της επιφάνειας τους. 

δ) Μέγιστο επιτρεπόμενο ύψος των κτιρίων οκτώ (8) μέτρα. 

4. Οι όροι δόμησης των χώρων πρόνοιας καθορίζονται ως κάτωθι: 
α) Αρτιότητα 

Ελάχιστο πρόσωπό δέκα (10) μέτρα 
Ελάχιστο εμβαδόν διακόσια (200) τετρ. μέτρα. 

, β) Μέγιστο ποσοστό κάλυψης σαράντα (40%) επί τοις εκατό, 
γ) Συντελεστής δομήσεως 0,40. 

δ) Μέγιστο επιτρεπόμενο ύψος των κτιρίων οκτώ και ήμισυ (8,50) 
μέτρα. ’ 

5. Οι όροι δομήσεως των χώρων στάθμευσης καθορίζονται ως κά¬ 
τωθι: · ' 

α) Αρτιότητα , 

Ελάχιστο πρόσωπο δέκα (10) μέτρα * 

Ελάχιστο εμβαδόν διακόσια (200) τετρ. μέτρα. 

β) Μέγιστο ποσοστό κάλυψης εβδομήντα (70%) επί τοις εκατό. 

γ) Συντελεστής δομήσεως 2,8. 

δ) Μέγιστο επιτρεπόμενο ύψος των κτιρίων έντεκα (11) μέτρα. 

6. Οι όροι δομήσεως του χώρου Πνευματικού Κέντρου καθορίζονται 
ως κάτωθι: 

α) Αρτιότητα 

Ελάχιστο πρόσωπο δέκα (10) μέτρα 

Ελάχιστο εμβαδόν διακόσια (200) τετρ. μέτρα. 

β) Μέγιστο ποσοστό κάλυψης εβδομήντα (70%) επί τοις εκατό. 

. γ) Συντελεστής δομήσεως δύο και ένα (2,1). 

δ) Μέγιστο επιτρεπόμενο ύψος του κτιρίου δεκαπέντε (15) μέτρα, 
ι. Οι όροι δομήσεως του χώρου Τελωνείου καθορίζονται ως κάτωθι: 
α) Αρτιότητα 

Ελάχιστο πρόσωπο δέκα (10) μέτρα 
Ελάχιστο εμβαδόν διακόσια (200) τετρ. μέτρα, 
β) Μέγιστο ποσοστό κάλυψης εξήντα (60%) επί τοις εκατό, 
γ) Συντελεστής δομήσεως ένα (1). 

δ) Μέγιστο επιτρεπόμενο ύψος του κτιρίου οκτώ (8) μέτρα, 
ε) Το αναγερθησόμενο κτίριο πρέπει να απέχει δύο (2) μέτρα από τις 

ρυμοτομικές γραμμές. 

8. Οι όροι δομήσεως κατασκευών σε κοινόχρηστους χώρους για 
χρήση του Δήμου καθορίζονται ως κάτωθι: 
α) Αρτιότητα 

Ελάχιστο πρόσωπο δέκα (10) μέτρα 
Ελάχιστο εμβαδόν διακόσια (200) τετρ. μέτρα, 
β) Μέγιστο ποσοστό κάλυψης είκοσι (20%) επί τοις εκατό, 
γ) Συντελεστής δομήσεως 0,2. 

δ) Μέγιστο επιτρεπόμενο ύψος των κτιρίων τέσσερα (4) μέτρα, το 
οποίο προσαυξάνεται σε περίπτωση κατασκευής στέγης κατά ένα και 
ήμισυ (1,50) μέτρα. 

Άρθρο 4 

Εγκρίνεται ο Πολεοδομικός Κανονισμός του ως άνω αναθεωρούμε¬ 
νου με το άρθρο 1 της παρούσης ρυμοτομικού σχεδίου Κορίνθου (Ν. Κο¬ 
ρινθίας) και ορίζονται οι επιτρεπόμενες χρήσεις κατά τομείς 1, II και III 
ως κάτωθι: 

' 1. Στα οικοδομικά τετράγωνα του τομέα I επιτρέπονται οι παρακάτω 
χρήσεις: 

α) κατοικία, 

β) ξενοδοχεία μέχρι εκατό (100) κλίνες και ξενώνες, 
γ) εμπορικά καταστήματα 

δ) γραφεία, τράπεζες, ασφάλειες, κοινωφελείς οργανισμοί, 
ε) κτίρια εκπαίδευσης 
στ) εστιατόρια 
ζ) αναψυκτήρια . 
η) θρησκευτικοί χώροι 
θ) κτίρια κοινωνικής πρόνοιας 
ι) επαγγελματικά εργαστήρια χαμηλής όχλησης 
κ) πρατήρια βενζίνης 
λ) αθλητικές εγκαταστάσεις 
μ) κτίρια - γήπεδα στάθμευσης 

ν) πολιτιστικά κτίρια και εν γένει πολιτιστικές εγκαταστάσεις 
ο ξ) κέντρα διασκέδασης - αναψυχής 
ο) χώροι συνάθροισης κοινού 
π) εγκαταστάσεις εμπορικών εκθέσεων 
ρ) εγκαταστάσεις μέσων μαζικών μεταφορών 
σ) Διοίκηση. 

2. Στα οικοδομικά τετράγωνα του τομέα II επιτρέπονται οι § παρα¬ 
κάτω χρήσεις: 
α) κατοικία, 

β) ξενοδοχεία μέχρι εκατό (100) κλίνες και ξενώνες, 
γ) εμπορικά καταστήματα εκτός από υπεραγορές και πολυκαταστή¬ 
ματα, 

δ) γραφεία, τράπεζες, ασφάλειες, κοινωφελείς οργανισμοί, 
ε) κτίρια εκπαίδευσης 
στ) εστιατόριο » 

ζ) αναψυκτήρια 
η) θρησκευτικοί χώροι 
θ) κτίρια κοινωνικής πρόνοιας 
ι) επαγγελματικά εργαστήρια χαμηλής όχλησης 
κ) πρατήρια βενζίνης 
λ) αθλητικές εγκαταστάσεις 
μ) κτίρια - γήπεδα στάθμευσης 

ν) πολιτιστικά κτίρια και εν γένει πολιτιστικές εγκαταστάσεις. 

3. Στα οικοδομικά τετράγωνα του τομέα III που περιλαμβάνει την 
περιοχή των Εργατικών Κατοικιών, επιτρέπεται μόνο η χρήση κατοι¬ 
κίας. 

Άρθρο 5 

Η ισχύς της παρούσης αποφάσεως αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Κόρινθος, 27 Δεκεμβρίου 1990 
Ο Νομάρχης 
ΗΛΙΑΣ ΑΝΔΡΑΚΑΚΟΣ 


Αριθ. 5596/3483 ( 4 ) 

Κατηγοριοποίηση και καθορισμός ορίων, όρων και περιορισμών δόμη¬ 
σης στους οικισμούς Βλάτος και Ρογδιάς της Κοιν. Βλατους της 
επαρχίας Κισάμου του Ν. Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) περί 
τρόπου καθορισμού ορίων οικισμών της χωράς, κατηγορίες και καθορι¬ 
σμού όρων και περιορισμών δόμησης και του από 14.2.87 Π.Δ. (ΦΕΚ 
133 Δ/23.2.87) και από 29.4.89 (ΦΕΚ 293 Δ/16.5.89) με το οποίο 
τροποποιείται το προηγούμενο Π.Δ. 

2. Τις προτάσεις των μελετητών Μηχανικών του Τ.Π. και Π.Ε. της 
Νομαρχίας Χανιών που αφορούν στον προσδιορισμό των ορίων των 
υπόψη οικισμών. 

3. Τα δελτία κατηγοριοποίησης και Αρχ/κή αναγνώριση των οικι¬ 
σμών που συμπληρώθηκαν από τους προαναφερόμενους μελετητές 
κατά τις υποδείξεις των σχετικών προδιαγραφών του Υπ.ΠΕ.- 
Χ.Ω.Δ.Ε. 

4. Τα πληθυσμιακά στοιχεία της τελευταίς απογραφής του κράτους 
της ΕΣΥΕ. 

5. Την υπ’ αρ. 30/90 (θέμα Ιο) γνωμοδότηση του Συμβουλίου 

ΧΟΠ του Νομού. \ 

6. Την υπ’ αρ. 26/90 απόφαση του Κοιν/κού Συμβουλίου, αποφασί¬ 
ζουμε: 

1.1. Κατατάσσουμε τους οικισμούς Βλάτους και Ρογδιάς ως ακολού¬ 
θως: 

ΒΛΑΤΟΣ - ΡΟΓΔΙΑ: Ούτε περιαστικοί, ούτε παραλιακοί τουριστι¬ 
κοί, αδιάφοροι, διάσπαρτοι, μικροί. 

2. Καθορίζουμε τα όρια των παραπάνω οικισμών με τα στοιχεία: 
ΒΛΑΤΟΣ: Τμήμα Α: 1, 2, 3, 4, 5, 6, 7,. 8, 1. 

Τμήμα Β: 9, 10, 11, 12, 13, 14, 9. 

Τμήμα Γ: 15, 16, 17, 18, 19, 20, 15. 

Τμήμα Δ: 21, 22, 23, 24, 25, 26, 27, 21. 

Τμήμα Ε: 28, 29, 30, 31, 28. 

ΡΟΓΔΙΑ: Τμήμα Α: 1, 2, 3, 4, 5, 6, 7, 8, 9, 1. 

Τμήμα Β: 10, 11, 12, 13, 14, 15, 10. 

Τα παραπάνω όρια αντιστοιχούν: 

ΟΡΙΑ ΟΙΚΙΣΜΟΥ ΒΛΑΤΟΥΣ: 

Τμήμα Α: 

1. Οικία Φουντουλάκη Μιχ. 

2. Οικία Μαθιουδάκη Αντ. 

3. Οικία Δερουκάκη Μαν. 

4. Οικία Βαϊδάκη Π. 

5. Οικία Δερουκάκη Μ. 

6. Οικία Δερουκάκη Ευάγγ. 

7. Οικία Καταιγαράκη θεοφ. 

8. Ναός Αγίου Αντωνίου. 

Τέλος επιστρέφουμε στο αρχικό σημείο 1. 

Τμήμα Β: 

9. Οικία Μστάκη Κωστ. , 

10. Οικία Παπαδημητράκη Γεωργ. 

11. Σημείο διασταύρωσης κεντρικού δρόμου με δρόμο που οδηγεί 
στο Νεκροταφείο. 

12. Σημείο επί του δρόμου που οδηγεί στο Νεκροταφείο και σε από¬ 
σταση 50 μ. από τη συνάντησή του με τον κεντρικό δρόμο. 

13. Ναός Αγ. Ιωάννη. 

14. Οικία ,Φραντζεσκάκη Ροδ. 

Τέλος επιστρέφουμε στο αρχικό σημείο 9. 

Τμήμα Γ: 

15. Οικία Κονταξάκη Γεωργ. 

16. Η προβολή του σημείου 15 στον δρόμο. 

17. Η προβολή του σημείου 16 Νότια του δρόμου και σε βάθος 50 μ. 
απ’ αυτόν. 

18. Οικία Μακράκη Στ. 

19. Οικία Μετζιδάκη Γεωργ. 

20. Οικία Μετζιδάκη Ελπ. 

Τέλος επιστρέφουμε στο αρχικό σημείο 15. 

Τμήμα Δ: 

Γειτονιά ΚΟΡΑΚΙΑΝΑ: 

21. Οικία Κορακάκη Γ. 

22. Οικία Κορακάκη Ιωάν. 

23. Οικία Κυριακαντωνάκη Ευθ. 

24. Οικία Παπουτσάκη Ανδρ. 

25. Οικία Μετζιδάκη Γεωργ. 

26. Οικία Παρτσακουλάκη Αργ. 

27. Οικία Τσουρουνάκη Ιάκ. 

Τέλος επιστρέφουμε στο αρχικό σημείο 21. 

Τμήμα Ε: 

28. Δημοτικό Σχολείο. 

29. Οικία Λιτσαρδάκη Μαρ. 

30. Οικία Φουντουλάκη Κωστ. 

31. Σημείο συνάντησης κεντρικού δρόμου με μονοπάτι. 

Τέλος επιστρέφουμε στο αρχικό σημείο 28. 

ΟΡΙΑ ΟΙΚΙΣΜΟΥ ΡΟΓΔΙΑΣ: 

Τμήμα Α: 

1. Οικία Πενταράκη Γεωργ. 

2. Ναός Αγ. Γεωργίου. 

3. Οικία Χατζάκη Γαρ. 

4. Οικία Τσακίρη Αλεξ. 

5. Οικία Τσιμπλάκη Ιωάν. 

6. Οικία Παπαδάκη Ιωάν. 

7. Οικία Παπουτσάκη Μιχ. 

8. Δημοτικό Σχολείο. 

9. Αποθήκη Παπαδάκη Μιχ. 

Τέλος επιστρέφουμε στο αρχικό σημείο 1. 

Τμήμα Β: 

10. Ναός Αγ. Μάμα. 

11. Αποθήκη Χαλκιαδάκη Ιωάν. 

12. Οικία Μπαντουράκη Μιχ. 

13. Οικία Σαψάκη Νικ. 

14. Οικία Μπαντουράκη Αρτ. 

15. Οικία Παντελάκη Εμμ. 

Τέλος επιστρέφουμε στο αρχικό σημείο 10. 

Τα παραπάνω όρια φαίνονται στα συνοδευτικά της παρούσας σχεδια- 
γράμματα σε κλ. 1:5.000 που αποτελεί αναπόσπαστο μέρος της από¬ 


φασης αυτής και συντάχθηκαν βάσει στοιχείων χαρτών και επί τόπου 
ελέγχου. 

Η παρούσα απόφαση με τα σχεδιαγράμματα οριοθέτησης των οικι¬ 
σμών που τη συνοδεύουν θα αναρτηθεί για 15 ημέρες στο Τ.Π. και Π.Ε. 
Νομαρχίας Χανιών. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης: 

Α. ΓΕΝΙΚΟΙ ΟΡΟΙ ΔΟΜΗΣΗΣ: 

1. Εντός των ορίων των οικισμών ισχύουν οι Γενικοί όροι δόμησης 
που προβλέπονται από το Π.Δ. ΦΕΚ 181 Δ/3.5.85 όπως τροποποιή¬ 
θηκε με τα Π.Δ. 133 Δ/23.2.87 και ΦΕΚ 293 Δ/16.5.89. 

Για τους οικισμούς Βλάτος και Ρογδιά ορίζεται αρτιότητα γηπέδου 
500 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ: 

Για τους οικισμούς Βλάτους και Ρογδιάς ορίζονται ειδικοί όροι δόμη¬ 
σης που αναγράφονται στην καρτέλλα που συνοδεύει την παρούσα. 

III. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό Τοπογραφικό διά¬ 
γραμμα από το Τμήμα Πολεοδομίας και Πολ/κών Εφαρμογών της Νο- 
μαρχίας ώστε να εξασφαλίζεται η συνέχεια των υπαρχόντων Κοινοχρή¬ 
στων χώρων και η δημιουργία νέων Κοινοχρήστων χώρων σύμφωνα με 
τα οριζόμενα στις διατάξεις του άρθρου 6 του από 24.4.85 Δ/τος όπως 
τροποποιήθηκε με το 25.4.89 (ΦΕΚ 293 Δ') Δ/γμα. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.5.85) και της 14.2.87 (ΦΕΚ 133 Δ/23.2.87) και στο Δ/ 
γμα της 25.4.89 (ΦΕΚ 293 Δ/16.5.89). 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Χανιά, 3 Δεκεμβρίου 1990 

Ο Νομάρχης 
ΑΝΤ. ΝΑΤΣΙΚΑΣ 








































































































